《摸鱼儿 其一 索陈桂舫孝廉写村居图扇》
清代·周之琦

古咸平、数椽小筑，乡村风物堪溯。柳堤槐巷寻常景，幽意也传溯素。

君傥许。为点染、来青粉本瓯香谱。闲云貌取。更六枳篱边，邻翁三雨，倚杖话农圃。

郊居好，消受竹晨花午。漫嫌归计迟暮。沉吟后约从君问，画里可能同住。

清汴路。梦不到、绿榕红豆衔杯处。低回俊侣。对几摺疏筠，相思未抵，官阁剪灯语。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。